CELEX: 52006PC0271
Language: el
Date: 2006-06-06
Title: Πρόταση Κανονισμου του Συμβουλίου για τη θέσπιση ειδικών προσωρινών μέτρων για την πρόσληψη υπαλλήλων των Ευρωπαϊκών Κοινοτήτων, με την ευκαιρία της προσχώρησης της Βουλγαρίας και της Ρουμανίας

Σημαντική ανακοίνωση νομικού περιεχομένου

|

52006PC0271

Πρόταση Κανονισμου του Συμβουλίου για τη θέσπιση ειδικών προσωρινών μέτρων για την πρόσληψη υπαλλήλων των Ευρωπαϊκών Κοινοτήτων, με την ευκαιρία της προσχώρησης της Βουλγαρίας και της Ρουμανίας  /* COM/2006/0271 τελικό - CNS 2006/0091 */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 06.06.2006COM(2006) 271 τελικό2006/0091 (CNS)ΠρότασηΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥγια τη θέσπιση ειδικών προσωρινών μέτρων για την πρόσληψη υπαλλήλων των Ευρωπαϊκών Κοινοτήτων, με την ευκαιρία της προσχώρησης της Βουλγαρίας και της Ρουμανίας(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΗ επικείμενη προσχώρηση της Βουλγαρίας και της Ρουμανίας στην Ευρωπαϊκή Ένωση δημιουργεί πολλές προκλήσεις για τα όργανα της Κοινότητας, μεταξύ άλλων και στον τομέα της διαχείρισης του ανθρώπινου δυναμικού. Το συνημμένο σχέδιο κανονισμού αφορά τις προσλήψεις για την επικείμενη διεύρυνση.Σε προηγούμενες διευρύνσεις είχαν θεσπιστεί ειδικά μέτρα για την πρόσληψη υπηκόων των χωρών που προσχωρούσαν στην Ένωση. Για το σκοπό αυτό ήταν αναγκαία η έκδοση κανονισμού του Συμβουλίου ο οποίος πραγματοποιούσε προσωρινή παρέκκλιση από τις σχετικές διατάξεις του κανονισμού υπηρεσιακής κατάστασης[1] σχετικά με τις προσλήψεις.Η διαδικασία της τρέχουσας διεύρυνσης αποτελεί συνέχεια της μεγαλύτερης διεύρυνσης που πραγματοποιήθηκε ποτέ, όταν την 1η Μαΐου 2004 δέκα νέα κράτη μέλη προσχώρησαν στην Ένωση.Τα κύρια στοιχεία της πρότασης είναι τα ακόλουθα:1. Η παρέκκλιση από τον κανονισμό υπηρεσιακής κατάστασης προτείνεται να διαρκέσει μέχρι τις 31 Δεκεμβρίου 2011.2. Ο κανονισμός προβλέπει τη διοργάνωση διαγωνισμών για την επιλογή υπαλλήλων από τη Βουλγαρία και τη Ρουμανία σε εθνική βάση.3. Οι διαγωνισμοί για υπηκόους της Βουλγαρίας και της Ρουμανίας μπορεί να διεξαχθούν και οι κατάλογοι επιτυχόντων να καταρτιστούν πριν από την προσχώρηση των χωρών αυτών στην Ένωση. Η σχετική χώρα πρέπει να έχει προσχωρήσει στην Ένωση προτού οι υπήκοοί της προσληφθούν ως υπάλληλοι των θεσμικών οργάνων.4. Τα θεσμικά όργανα έχουν τη δυνατότητα να παρεκκλίνουν από την υποχρέωση δημοσίευσης των κενών θέσεων στο εσωτερικό τους. Τα θεσμικά όργανα έχουν, ωστόσο, τη δυνατότητα να δημοσιεύσουν κενές θέσεις εφόσον το επιθυμούν.Κάθε όργανο θα καθορίσει τον αριθμό υπαλλήλων από τις υποψήφιες χώρες που θα προσληφθούν βάσει των διατάξεων του παρόντος κανονισμού παρέκκλισης.2006/0091 (CNS)ΠρότασηΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥγια τη θέσπιση ειδικών προσωρινών μέτρων για την πρόσληψη υπαλλήλων των Ευρωπαϊκών Κοινοτήτων, με την ευκαιρία της προσχώρησης της Βουλγαρίας και της ΡουμανίαςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψητη συνθήκη για την ίδρυση της Ευρωπαϊκής Κοινότητας, και ιδίως το άρθρο 283,την πρόταση της Επιτροπής[2],τη γνώμη του Ευρωπαϊκού Κοινοβουλίου[3],τη γνώμη του Δικαστηρίου[4],τη γνώμη του Ελεγκτικού Συνεδρίου[5],Εκτιμώντας τα ακόλουθα:(1) Με την ευκαιρία της επικείμενης προσχώρησης της Βουλγαρίας και της Ρουμανίας είναι σκόπιμο να θεσπιστούν ειδικά προσωρινά τα οποία θα παρεκκλίνουν από τον Κανονισμό Υπηρεσιακής Κατάστασης των υπαλλήλων των Ευρωπαϊκών Κοινοτήτων.(2) Δεδομένου του μεγέθους των χωρών που προσχωρούν και του αριθμού των δυνητικά ενδιαφερομένων προσώπων, τα μέτρα αυτά, αν και προσωρινά, θα πρέπει να ισχύσουν για σημαντικό χρονικό διάστημα. Η πλέον ενδεδειγμένη ημερομηνία για τη λήξη της ισχύος τους θεωρείται η 31η Δεκεμβρίου 2011.(3) Επειδή είναι ανάγκη οι σχεδιαζόμενες προσλήψεις να μπορέσουν να πραγματοποιηθούν το ταχύτερο δυνατό μετά την προσχώρηση, ο παρών κανονισμός θα πρέπει να εκδοθεί πριν από την πραγματική ημερομηνία προσχώρησης.ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 11. Μέχρι τις 31 Δεκεμβρίου 2011 θα είναι δυνατή η πλήρωση κενών θέσεων με το διορισμό υπηκόων της Βουλγαρίας και της Ρουμανίας μετά την πραγματική ημερομηνία προσχώρησης των εν λόγω χωρών, κατά παρέκκλιση των διατάξεων του άρθρου 4 δεύτερη και τρίτη παράγραφος, του άρθρου 7 παράγραφος 1, του άρθρου 27 δεύτερη παράγραφος και του άρθρου 29 παράγραφος 1 στοιχεία α) και β) του κανονισμού υπηρεσιακής κατάστασης, εντός του ορίου των προς τούτο προβλεπόμενων από τη δημοσιονομική αρχή θέσεων.2. Οι διορισμοί στις θέσεις γίνονται ως εξής:α) Για όλους τους βαθμούς, μετά την πραγματική ημερομηνία προσχώρησης·β) Εκτός από τους ανώτερους υπαλλήλους, (Γενικούς Διευθυντές ή τους ισοδύναμους υπαλλήλους σε βαθμό AD 16 ή AD 15 και Διευθυντές ή τους ισοδύναμους υπαλλήλους σε βαθμό AD 15 ή AD 14), μετά από διαγωνισμούς βάσει τίτλων και εξετάσεων που διοργανώνονται σύμφωνα με το παράρτημα III του κανονισμού υπηρεσιακής κατάστασης.Άρθρο 2Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης .Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες,Για το ΣυμβούλιοΟ Πρόεδρος [1] Στην περίπτωση της διεύρυνσης με την προσχώρηση των δέκα χωρών ΕΕ, βλ. ΕΕ L 67, 05.03.2004, σ. 1.[2] ΕΕ C […] της […], σ. […].[3] ΕΕ C […] της […], σ. […].[4] ΕΕ C […] της […], σ. […].[5] ΕΕ C […] της […], σ. […].